
Mbi Organizimin dhe Përdorimin e Hapësirës Ajrore brenda Qiellit të Vetëm Europian (Rregullore për hapësirën ajrore)

Në zbatim të nenit 102 pika 4 të Kushtetutës, në përputhje me ligjin nr.9658, datë 18.12.2006 “Për ratifikimin e marrëveshjes shumëpalëshe midis Komunitetit Europian dhe shteteve anëtare, Republikës së Shqipërisë, Bosnjës dhe Hercegovinës, Republikës së Islandës, Republikës së Bullgarisë, Republikës së Kroacisë, Republikës së Serbisë, Republikës së Malit të Zi, ish-Republikës Jugosllave të Maqedonisë, Mbretërisë së Norvegjisë, Republikës së Rumanisë dhe Misionit Administrativ të Kombeve të Bashkuara në Kosovë, mbi krijimin e një zone të përbashkët europiane të aviacionit”,

UDHËZOJ:

Hyrje
Ky udhëzim është bazuar në:
- ligjin nr.10 040, datë 22.12.2008 “Kodi Ajror i Republikës së Shqipërisë”;
- rregulloren (EC) Nr 551/2004 te PE dhe KE, datë 10 mars 2004. 
Me adoptimin e këtij udhëzimi dhe të rregullores përkatëse AAC-ja e Shqipërisë, si autoriteti i autorizuar dhe nën nenin 6 të Kodit Ajror, ngarkohet të sigurojë në mënyrë të vazhdueshme normat përkatëse dhe efektive të sigurisë në shërbimet e navigimit ajror në aerodromet dhe në hapësirën ajrore të Shqipërisë.

KAPITULLI I
Të përgjithshme

1. Qëllimi
1.1 Organizimin dhe përdorimin e hapësirës ajrore brenda Qiellit të Vetëm Europian
1.2 Brenda qëllimit të udhëzimit të ministrit mbi kuadrin rregullativ, ky udhëzim ka tё bёjё me organizimin dhe pёrdorimin e hapësirës ajrore si pjesё e Qiellit tё Vetёm Europian. 
1.3 Pёrdorimi i hapёsirёs ajrore duhet tё mbёshtesё operimin e SHNA si njё tёrёsi bashkёkohore dhe e vazhdueshme nё pёrputhje me udhëzimin e Ministrit të Punëve Publike dhe Transportit,  mbi “Dispozitën e shërbimeve të navigimit ajror në QVE”. 
2. Organet zbatuese
2.1 Ngarkohet AAC, me funksionet e Autoritetit Kombëtar  Mbikëqyrës (AKM), të garantojë zbatimin e këtij udhëzimi.
2.2 AAC do të mbikëqyrë dhe do të garantojë zbatimin me përpikmëri të rregullave të vendosura ne këtë udhëzim, nga ofruesit e shërbimeve të navigimit ajror.
2.3 Kërkesat e përgjithshme të këtij udhëzimi do të zbatohen nga departamentet e përcaktuara të Aviacionit Civil, ofruesit e shërbimeve të trafikut ajror dhe nga i gjithë personeli i shërbimit të menaxhimit të trafikut ajror (MTA), përgjegjës për detyrat, të cilat brenda janë përcaktuar si të lidhura ngushtë me sigurinë.
2.4 Zbatimi i kërkesave nga personeli që ndërmerr detyra lidhur me sigurinë operacionale
2.4.1 Kërkesat do të zbatohen te:
- departamentet e përcaktuara të Aviacionit Civil, organizmat operativë dhe individët e personelit, të cilët nëpërmjet pajisjeve të MTA, të aprovuara për përdorim operacional, garantojnë shërbime;
- autoritetet ushtarake dhe personeli i tyre që garantojnë shërbime për pajisjet MTA të aprovuara për përdorim operacional në një mjedis të përzier civilo-ushtarak, përveç kur ekziston një strukturë rregulluese inxhinierike ushtarake ekuivalente dhe e deleguar tek Autoriteti i Aviacionit Civil.
3. Kërkesat e sigurisë
3.1 Kërkesa të përgjithshme
Autoriteti i Aviacionit Civil duhet të garantojë, përmes aplikimit të auditimeve dhe proceseve rregullatore përkatëse, që organizmat dhe personeli përgjegjës për detyrat në lidhje me shërbimin e trafikut ajror apo që mbulon fushën e shërbimeve të trafikut ajror, të cilat janë konsideruar të lidhura me sigurinë e trafikut ajror, ka zbatuar detyrat siç janë të përcaktuara në këtë udhëzim.
3.2.1 Kërkesa të zbatuara nga AAC
AAC është përgjegjëse që:
a) të garantojë mbikëqyrjen e përshtatshme dhe të mjaftueshme të rregullave të përcaktuara b) të kryejë, pas hulumtimit përkatës mbi një terren të pranueshëm, veprimin rregullues përkatës në përputhje me specifikimet e këtij udhëzimi dhe me dispozitat e OSHNA. 
3.2.2 Kërkesa të zbatueshme nga OSHNA
OSHNA:
a) do të garantojë implementimin e detyrave që i lindin asaj në bazë të përcaktimeve të këtij udhëzimi;
b) do të garantojë që, në lidhje me procedurat e përcaktuara nga rregullorja e mëposhtme, të dhënat që ekzistojnë, janë dokumentuar nga OSHNA, dhe vihen në dispozicion, me kërkesë të AAC-së;
c) do të garantojë që, nga një pikëpamje sigurie, metodat përkatëse të zgjedhura janë ato që duhen, për të garantuar plotësimin e dispozitave të zbatueshme të këtij udhëzimi.
4. Përjashtime
Në rastin e ekzistencës së rrethanave që bëjnë të pamundur zbatimin e kërkesave për organizimin dhe përdorimin e hapësirës ajrore brenda Qiellit të Vetëm Europian, AAC do të bëjë vlerësimin e tyre dhe më pas do të publikojë zyrtarisht, një dokument përjashtimi, i cili do të garantojë një nivel ekuivalent sigurie.

KAPITULLI II

Neni 1
Objektivi

1.1 Objektivi i kёsaj rregulloreje ёshtё tё mbёshtesё konceptin e njё hapёsire ajrore operuese mё tё integruar brenda kontekstit tё politikёs sё transportit dhe pёr tё vendosur procedura tё pёrbashkёta pёr projektimin dhe menaxhimin, duke siguruar kёshtu performancё tё sigurt dhe efikase nё menaxhimin e trafikut ajror. 
1.2 Pa cenuar nenin 10, kjo rregullore duhet tё aplikohet nё hapёsirёn ajrore brenda rajoneve tё ICAO EUR dhe AFI ,ku Shqipёria është pёrgjegjёse pёr ofrimin e SHNA-së nё pёrputhje me rregulloren e ofrimit tё SHNA-së. Shqipëria gjithashtu mund tё zbatojё kёtё rregullore pёr hapёsirёn ajrore nёn pёrgjegjёsinё e vet edhe brenda rajoneve tё tjera tё ICAO-së, me kushtin qё tё informohet Komisioni dhe shtetet e tjera anёtare tё saj. 
1.3 Informacioni për fluturimet e një hapёsirё ajrore, ku aplikohet kjo rregullore, duhet tё publikohet nё Gazetёn Zyrtare tё Bashkimit Europian.

ARKITEKTURA E HAPËSIRËS AJRORE

Neni 2
Niveli i ndarjes

Niveli i ndarjes ndërmjet hapёsirёs ajrore tё sipёrme dhe tё poshtme duhet tё caktohet nё nivelin e fluturimit 285 (28500 feet) .
Devijimet nga niveli i ndarjes në fluturime qё pёrjashtohen nga dispozitat operuese mund tё pёrcaktohen pasi tё jetё rёnё dakord me shtetet anёtare, tё pёrfshira sipas procedurёs, qё i referohet nenit 5(3) tё udhëzimit të ministrit të MPPT mbi kuadrin rregullativ. 

Neni 3
Informacioni zonal i hapёsirёs ajrore tё sipёrme europiane (EUIR)

3.1 Komuniteti dhe Shqipёria si anёtare e tij duhet tё synojnё vendosjen dhe pranimin nga ICAO tё njё EUIR-i tё vetёm. Pёr kёtё arsye, pёr çёshtjet qё do tё kalojnё nё kompetencёn e Komunitetit, Komisioni do t’i paraqesё njё rekomandim Kёshillit nё pёrputhje me nenin 300 tё traktatit brenda njё afati dyvjeçar, pas hyrjes nё fuqi tё kёsaj rregulloreje. 
3.2 EUIR-i duhet projektuar nё mёnyrё tё tillё qё tё pёrfshijё hapёsirёn ajrore qё ёshtё nёn pёrgjegjёsinё e Shqipёrisё nё pёrputhje me nenin 1(3) të këtij udhëzimi dhe mund tё pёrfshijё gjithashtu edhe hapёsirёn ajrore tё vendeve-shteteve tё treta europiane. 
3.3 Vendosja e EUIR-it pa diskutim do tё jetё pёrgjegjёsi e shteteve anёtare pёr pёrcaktimin e ofrimit  tё SHTA nёn pёrgjegjёsinё e tyre nё pёrputhje me nenin 8(1) tё udhëzimit të Ministrit të MPPT pёr ofrimin e SHNA. 
3.4 Shqipёria  duhet tё mbajё pёrgjegjёsitё e veta kundrejt ICAO, brenda kufijve tё vetё gjeografikё ,pёrsa i pёrket informacionit mbi rajonet e sipёrme tё fluturimit dhe informacionit mbi zonat e fluturimeve qё i janё pёrcaktuar nga ICAO nё ditёn e hyrjes nё fuqi tё kёsaj rregulloreje. 
3.5 Pa cenuar publikimin e informacionit aeronautik nga shteti shqiptar dhe nё pёrputhje me kёto publikime, Komisioni nё bashkёpunim tё ngushtё me Eurocontrol, duhet tё koordinojё pёrgatitjen e publikimit tё njё informacioni tё vetёm aeronautik lidhur me EUIR-in, duke marrё parasysh kёrkesat/dispozitat pёrkatёse tё ICAO. 

Neni 4
Klasifikimi i hapësirës ajrore

Komisioni dhe shtetet anёtare duhet tё pёrgatisin EUIR nё pёrputhje me harmonizimin e klasifikimit tё hapёsirёs ajrore, si dhe tё hartohet pёr tё siguruar ofrimin e duhur tё shёrbimeve ajrore nё kuadrin e njё Qielli tё Vetёm Europian. Ky model i pёrbashkёt duhet tё bazohet nё njё pёrcaktim tё thjeshtёzuar tё klasifikimit tё hapёsirёs ajrore, ashtu siç pёrcaktohet nga strategjia e hapёsirёs ajrore tё Eurocontrol pёr shtetet europiane tё Konferencёs sё Aviacionit Civil nё pёrputhje me standardet e ICAO-s. 
Rregullat e nevojshme plotёsuese nё kёtё fushё duhen vendosur nё pёrputhje me procedurёn sipas nenit 8 tё udhëzimit të ministrit të Punëve Publike dhe Transportit mbi kuadrin rregullativ.

Neni 5
Rikonfigurimi i hapёsirёs ajrore tё sipёrme

5.1 Duke synuar arritjen e maksimumit tё kapacitetit dhe efikasitetit tё rrjetit tё MTA brenda QVE, dhe me qёllim ruajtjen e njё niveli tё lartё sigurie, hapёsira ajrore e sipёrme duhet tё pёrcaktohet nё blloqe funksionuese tё kёsaj hapёsire ajrore. 
5.2 Blloqet funksionale ajrore duhet qё ndёr tё tjera : 
a) Të mbёshteten nga njё studim mbi sigurinë; 
b) Të aktivizojnё pёrdorimin optimal tё hapёsirёs ajrore, duke marrë parasysh fluksin e trafikut ajror; 
c) Tё pёrcaktohen sipas vlerёs sё shtuar tё pёrgjithshme nё bazё tё analizave mbi kosto-pёrfitim ku pёrfshihet pёrdorimi optimal dhe burimet njerёzore qё nevojiten;
d) Tё sigurojë njё rrjedhshmёri dhe ndarje elastike pёrgjegjёsish pёr OSHNA;
e) Tё sigurojё pёrputhshmёri ndёrmjet konfigurimeve tё hapёsirёs ajrore tё sipёrme dhe tё poshtme; 
f) Tё jenё nё pёrputhje me kushtet qё rrjedhin nga marrёveshjet rajonale të lidhura brenda ICAO; dhe 
g) Tё respektojё marrёveshjet rajonale ekzistuese kur kjo rregullore hyn nё fuqi, veçanёrisht ato qё lidhen me vende tё treta europiane. 

5.3 Parimet e pёrgjithshme tё pёrbashkёta pёr vendosjen dhe ndryshimin e blloqeve tё hapёsirёs ajrore duhen zhvilluar nё pёrputhje me procedurёn sipas nenit 8 tё udhëzimit të ministrit mbi kuadrin rregullativ. 
5.4 Njё bllok hapёsire ajrore funksionale duhet tё pёrcaktohet vetёm me anё tё njё marrёveshjeje reciproke ndёrmjet tё gjitha shteteve anёtarё qё kanë pёrgjegjёsi pёr çdo pjesё tё hapёsirёs ajrore tё pёrfshirё nё bllok, ose me anё tё njё deklarate tё njёrit prej shteteve anёtare, nёse hapёsira ajrore e pёrfshirё nё bllok ёshtё nёn pёrgjegjёsinё e tij.
Shteti ose shtetet anёtare nё fjalё duhet tё veprojnё pasi tё jenё konsultuar me palёt e interesit, pёrfshi Komisionin dhe shtetet e tjera anёtare. 
5.5 Nё rastin kur njё bllok hapёsire ajrore pёrbёhet nga njё hapёsirё ajrore qё ёshtё tёrёsisht ose pjesёrisht nёn pёrgjegjёsinё e dy ose mё shumë shtetesh anëtare, marrёveshja me tё cilёn funksionon blloku duhet tё pёrmbajё dispozitat e nevojshme lidhur me mёnyrat se si mund tё modifikohet blloku dhe pёr mёnyrat se si Shqipёria, si njё shtet anёtar, mund tё tёrhiqet nga blloku, pёrfshi kёtu edhe marrёveshjet e pёrkohshme / kalimtare. 
5.6 Ku dalin pengesa ndёrmjet Shqipёrisё dhe shteteve tё tjera anёtare tё lidhura nё njё bllok funksional hapёsire ajrore ndёrkufitare qё lidhet me hapёsirёn ajrore nёn pёrgjegjёsinё e tyre, shtetet anёtare nё fjalё mund ta dёrgojnё sё bashku çёshtjen nё Komitetin e Qiellit tё Vetёm Europian, pёr dhёnie opinioni. Opinioni duhet t’u dёrgohet shteteve qё kanё lidhje me kёtё çështje. Pa anashkaluar nenin 4, shtetet anёtare duhet ta marrin parasysh kёtё opinion me qёllim gjetjen e njё zgjidhjeje tё kёtij problemi.
5.7 Vendimet qё lidhen me paragrafët 4 dhe 5 duhet t’i njoftohen Komisionit pёr publikimin nё Fletoren Zyrtare tё Bashkimit Europian. Njё publikim i tillё duhet tё përcaktojë datёn e hyrjes nё fuqi tё kёtij vendimi. 

Neni 6
Pёrmirёsimi i korridoreve ajrore dhe sektorёve nё hapёsirёn ajrore tё sipёrme

6.1 Parimet e pёrbashkёta dhe kriteret pёr projektimin e korridoreve ajrore dhe sektorëve duhet të bёhen nё mёnyrё qё tё jenё tё sigurta, ekonomikisht efikase, dhe pёr një pёrdorim tё kёsaj hapёsire ajrore duke u kujdesur dhe pёr ambientin. Projektimi i sektorit duhet tё jetё bashkёkohor ndёr tё tjera dhe me projektimin e korridorit. 
6.2 Rregullat e implementimit nё fushat e veprimtarisё, tё mbuluara prej paragrafit 1 duhen zbatuar nё pёrputhje me procedurёn sipas nenit 8 tё udhëzimit të ministrit mbi kuadrin rregullativ. 
6.3 Vendimet, lidhur me vendosjen apo modifikimin e korridoreve dhe sektorëve duhet tё kenё miratimin e  Republikёs sё Shqipёrisё, e cila ёshtё pёrgjegjёse pёr hapёsirёn ajrore për tё cilёn merren vendimet.

PЁRDORIMI FLEKSIBËL NЁ QIELLIN E VETЁM EUROPIAN

Neni 7
Pёrdorim fleksibёl i hapёsirёs ajrore

7.1 Duke marrë nё konsideratё organizimin e aspekteve ushtarake nё Republikёn e Shqipёrisё nёn pёrgjegjёsinё e vet Shqipëria duhet tё sigurojё aplikimin e njёtrajtshёm brenda Qiellit tё Vetёm Europian tё konceptit pёr njё pёrdorim elastik tё hapёsirёs ajrore, ashtu siç pёrshkruhet nga Eurokontrol, me qёllim qё tё lehtёsohet menaxhimi i hapёsirёs ajrore dhe menaxhimi i trafikut ajror nё kontekstin e njё politike tё pёrbashkёt transporti. 
 7.2 Shqipëria do tё raportojё çdo vit para Komisionit pёr zbatimin nё kontekst tё politikёs sё pёrbashkёt, lidhur me pёrdorimin e hapёsirёs ajrore qё ёshtё nёn pёrgjegjёsinё e Republikёs sё Shqipёrisё .
7.3 Aty ku bёhet e nevojshme pёrforcimi dhe harmonizimi i zbatimit tё konceptit tё pёrdorimit fleksibёl tё hapёsirёs ajrore brenda Qiellit tё Vetёm Europian, sidomos nё vijim tё raporteve qё paraqiten nga Republika e Shqipёrisё, futja e rregullave nёn kontekstin e politikёs sё pёrbashkёt tё transportit duhet tё bёhen nё pёrputhje me procedurёn sipas nenit 8 tё udhëzimit të ministrit mbi kuadrin rregullativ.  

Neni 8
Pezullimi i përkohshëm

8.1 Nё rastet kur zbatimi i nenit 7 nxjerr nё pah vёshtirёsi operuese thelbёsore, Republika e Shqipёrisё  mund tё pezullojё pёrkohёsisht njё aplikim tё tillё, me kushtin qё tё informojё pa asnjё vonesё Komisionin dhe shtetet anёtare tё tjera. 
8.2 Nё vijim tё paraqitjes sё pezullimit tё pёrkohshёm, rishikimi i rregullave tё zbatueshme sipas nenit 7 (3) mund tё rishikohen pёr hapёsirёn ajrore nёn pёrgjegjёsinё e Republikёs sё Shqipёrisё, nё pёrputhje me procedurёn sipas nenit 8 tё udhëzimit të ministrit mbi kuadrin rregullativ.

Neni 9
Menaxhimi i fluksit tё trafikut ajror

9.1 Implementimi i rregullave pёr menaxhimin e fluksit tё trafikut ajror do tё vendoset nё përputhje me procedurën sipas nenit 8 tё udhëzimit të ministrit të MPPT mbi kuadrin rregullativ, me synimin për tё optimizuar kapacitetin e disponueshёm tё përdorshёm tё hapësirës ajrore dhe nё shtimin e fluksit të trafikut ajror. Këto rregulla duhen tё bazohen nё transparencë dhe nё efikasitet, duke siguruar nё këtë mënyrë qё kapaciteti tё arrihet nё mënyrë fleksibël dhe nё kohёn e duhur , nё pёrputhje me rekomandimet nё planin rajonal tё ICAO pёr navigimin ajror, rajoni europian.
9.2 Rregullat pёr implementimin duhet tё mbёshtesin vendimet operacionale nga OSHNA, operatorёt e aeroporteve dhe përdoruesit, si dhe duhet tё mbulojё zonat nё vijim: 
a) Planifikimin e fluturimit; 
b) Pёrdorimin e kapacitetit të hapёsirёs ajrore nё dispozicion gjatё tё gjitha fazave tё fluturimit, pёrfshi dhe caktimin e korsisё; dhe 
c) Pёrdorim tё rrugёtimeve (en-route) nga trafiku i pёrgjithshёm ajror, përfshi: 
-krijimin e njё publikimi tё vetёm orientimi tё rrugёtimeve dhe trafikut;
-mundёsi pёr shmangie nga trafiku ajror i përgjithshëm në zonat e tejmbushura ;dhe
-rregulla tё pёrcaktuara pёr hyrjen nё hapёsirat ajrore tё trafikut tё pёrgjithshёm ajror, veçanёrisht gjatë periudhave të dyndjeve dhe krizave.

Neni 10
Rishikim

Nё kontekstin e rishikimit periodik, referuar nenit 12(2) tё  udhëzimit të ministrit të MPPT mbi kuadrin rregullativ, Komisioni do tё finalizojё njё studim tё mundshёm mbi kushtet pёr zbatimin, nё tё ardhmen, të koncepteve tё referuara nё nenet 3, 5 dhe 6 pёr hapësirat ajrore tё poshtme (mё tё ulëta). 
Nё bazё tё konkluzioneve tё studimit tё arritur, Komisioni do tё paraqesë nё fund tё 31 dhjetorit 2006 njё raport para Paralamentit dhe Kёshillit Europian, nëse ёshtё e nevojshme, njё propozim pёr tё marrë nё konsideratё njё zgjerim tё tillё, vendimet pёrkatёse duhet tё merren mundësisht përpara datës 31 dhjetor 2009. 
Neni 11
Termat e përdorur

Termat dhe shkurtimet e përdorura në këtë udhëzim sqarohen në shtojcën 1, bashkëlidhur këtij udhëzimi dhe përbëjnë pjesë integrale të tij.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I PUNËVE PUBLIKE DHE TRANSPORTIT
Sokol Olldashi
SHTOJCA A1

1. TERMA DHE PËRKUFIZIME

	
Autoriteti Kombëtar Mbikëqyrës (AKM).
	Eshtë ajo pjesë e AAC-së e autorizuar nga ky udhëzim i Ministrit të PPTT, si organi kompetent i autorizuar për kryerjen e funksionit të mbikëqyrjes së sigurisë në nivel kombëtar, dhe të shërbimeve të trafikut ajror. 

	AAC – Autoriteti i Aviacionit Civil
	Autoriteti rregullator kompetent në varësi të Ministrisë së Punëve Publike, Transportit dhe Telekomunikacioneve dhe është përgjegjës për rregullat dhe rregulloret e sigurisë së aviacionit.

	Shërbimet e navigimit ajror (SHNA) 
	Shërbimet e trafikut ajror, komunikimi, shërbimet e navigimit dhe vëzhgimit, shërbimi meteorologjik i navigimin ajror dhe shërbimin e informacionit aeronautik.

	Ofruesit e SHNA 
	Person ose organizatë, ose përfaqësues i përcaktuar nga një organizatë, i cili është zbatues i rregulloreve të grupit të mbikëqyrjes së SHNA. 

	Manaxhimi i trafikut ajror (MTA)) 
	Menaxhimi i trafikut ajror. Bashkësia e veprimtarisë në tokë (të përbërë nga ATS, ASM, ATFM) dhe ato funksione të avionit në ajër të nevojshme për të garantuar zhvendosjen e saktë të mjeteve fluturuese gjatë fazave përkatëse të operimit.

	Shërbimi i menaxhimit të trafikut ajror 
	Një shërbim në funksion të menaxhimit të trafikut ajror (MTA).

	Ofruesi i shërbimeve MTA 
	Një organizatë përgjegjëse dhe e autorizuar për të siguruar dhe kryer shërbime të menaxhimit të trafikut ajror (MTA).

	Shërbimi i trafikut ajror (SHTA) 
	Një term i përgjithshëm që përmbledh shërbimet e ndryshme të informacionit mbi fluturimin, shërbimin e sinjalizimit, shërbimin konsultativ të trafikut ajror, shërbimin e kontrollit të trafikut ajror (të kontrollit të ajrit, kontrollit të afrimit apo të kontrollit të aerodromit).

	Shërbimi i kontrollit të trafikut ajror (KTA)
	Një shërbim i siguruar për qëllimin e:
a) parandalimit të përplasjeve:
1. midis avionëve dhe 
2. midis avionit dhe objekteve penguese mbi zonën e manovrimit dhe
b) lehtësimit, mbarëvajtjes së saktë dhe menaxhimit të fluksit të trafikut ajror.

	Kërkesat e përbashkëta 
	Kërkesa të rregullores së KE, që duhet të përmbushë një ofrues SHNA  që të certifikohet në ofrimin e shërbimit.

	Një Qiell i Vetëm Europian (QVE) 
	Një koncept dhe paketë rregulloresh mbështetëse për operim të zbutur në sistemet e trafikut ajror ndërlidhur me pajtueshmërinë, nivelin e lartë të sigurisë në shërbimet navigacionale ajrore për mundësimin e përdorimit optimal të hapësirës ajrore europiane dhe pajtueshmërinë, nivelin e lartë të sigurisë në udhëtimet ajrore, duke iu përmbajtur interesave të përgjithshme të shërbimeve navigacionale ajrore, përfshirjen e detyrimeve për shërbimin publik. Ofrimi i shërbimit duhet të zbatohet me standardet më të larta të përgjigjësisë dhe kompetencës.

	Rregullore
	Përvetësimi, dekretimi dhe vënia në zbatim e rregullave për arritjen e objektivave të shpallura nga ata te të cilët aplikohet procesi rregullator.

	Sistemi i menaxhimit të sigurisë (SMS)
	Një trajtim sistematik dhe i hollësishëm që përcakton aktivitetet me anë të të cilave menaxhimi i sigurisë është ndërmarrë nga një autoritet i emëruar në mënyrë që të arrihet siguria e pranueshme dhe e tolerueshme.

	Mbikëqyrja e sigurisë
	Funksioni i ndërmarrë nga autoriteti i emëruar ARRK për të verifikuar që objektivat e rregullores së sigurisë janë arritur dhe kërkesat e saj janë përmbushur me efikasitet.

	Kreu i AKM
	Përfaqësuesi i përcaktuar i tij për një procedurë të posaçme. 

	Kërkesërregullorja e sigurisë
	Kushti zyrtar i caktuar nga rregullatori i sigurisë i lidhur me specifikimin, i cili, nëse pajtohesh me të, do të të çojë drejt njohjes dhe respektimit të kompetencës së sigurisë.



2. SHKURTIME

AAC		Autoriteti i Aviacionit Civil
AKM 		Autoriteti Kombëtar i Mbikëqyrjes
BE 		Bashkimi Europian
KE 		Komisioni Europian
KTA		Kontrolli i trafikut ajror
MHA		Menaxhimi i hapësirës ajrore
KNS		Komunikim, navigim, survejim
MTA 		Menaxhimi i trafikut ajror 
OSHNA 	Ofruesi i shërbimit të navigimit ajror
OSHTA 	Ofruesi i shërbimit të trafikut ajror
QVE		Një Qiell i Vetëm Europian
SMS		Sistemi i menaxhimit të sigurisë
SHNA 	           Shërbimi i navigimit ajror
SHTA		Shërbimi i trafikut ajror
EUIR		Informacioni rajonal europian i niveleve të larta fluturimi
EUR		Rajoni europian
AFI		Rajoni (afrikan, Oqeani Indian)
ICAO		Organizata ndërkombëtare e Aviacionit Civil.
